මෙතැන් සිට අපට ඇත්තේ ක්‍රම ක්‍රමයෙන් කන්ද තරණය කිරීමටයි. ඒ අතරම අපේ තනි නොතනියට ලේ සුවඳට වහ වැටුණු කූඩැල්ලන් කිහිපදෙනෙක් කොළ අතු අස්සෙන් ඉහළට එසවෙන්නට වූහ. කෙසේ හෝ අඩ හෝරාවක් පමණ ගතවන විට තංගප්පුවට යන මාර්ගය මුණගැසෙන ස්ථානය අපට හමුවුණි. ඉන් වම් පසට හැරුණු අප ශීඝ්‍ර කඳු නැගීමකින් පසු ළඟා වූයේ නකල්ස් කඳුවැටියේ ප්‍රථම කඳු මුදුනටයි. එය නිශ්චිත ලෙස හඳුනාගත නොහැකි නමුත් එහි පිහිටි විශාල ගල් පර්වතය හේතුවෙන් එම ස්ථානය හඳුනා ගැනීමට පහසුය. එතැන් සිට දෙවන කන්දට සුළු නැග්මකින් පසු අප ළඟා වූයේ අනවසරයෙන් සූදානම් කර තිබූ කඳවුරු භූමියටයි. සතිපතා බොහෝ පිරිස් නකල්ස් හි කඳවුරු බඳින්නට පැමිණෙන හෙයින් ඉතාමත් සුදුසු කඳවුරු භූමියක් ලෙස මෙම ස්ථානය ඔවුන් විසින්ම සාදා ගෙන ඇත. මෙය තුරු හැර යට සමතලා බිමක් ලෙස සකස් කර ඇත. මෙහි කොළ අතරට පැහැදිලිව කඳවුරු යුගලයක් බැඳිය හැකි තරමේ ඉඩක් තනවා ඇත. නමුත් මෙය නීතියෙන් තහනම් කඳවුරු භූමියකි.
ප්‍රථමයෙන්ම ළඟා වූයේ කොහේටද?
නකල්ස් කඳුවැටියේ ප්‍රථම කඳු මුදුනටයි